ಕಾರ್ತಿಕ್ ತನ್ನ ೧೦ನೇ ವಯಸ್ಸಿನಲ್ಲಿ ಕ್ರಿಕೆಟ್ ಆಡಲು ಪ್ರಾರಂಭಿಸಿದರು. ನಂತರ ಎರಡು ವರ್ಷ ಕುವೈತ್‌ನಲ್ಲಿ ನೆಲಸಿದರು. ಅಲ್ಲಿ ಇವರ ತಂದೆ ಕೃಷ್ಣ ಕುಮಾರ್ ಕೆಲಸ ಮಾಡುತ್ತಿದ್ದರು. ಚೈನ್ನೈನ ಪ್ರಥಮ ದರ್ಜೆ ಆಟಗಾರರಾದ ತಮ್ಮ ತಂದೆಯಿಂದ ಕಾರ್ತಿಕ್ ಕ್ರಿಕೆಟ್ ಕಲಿತರು. ಇವರ ಕುಟುಂಬದಿಂದ ಶಿಕ್ಷಣಕ್ಕೆ ಮೊದಲ ಆದ್ಯತೆ ನೀಡುವಂತೆ ಒತ್ತಾಯಗಳು ಕೇಳಿಬಂದ ಹಿನ್ನೆಲೆಯಲ್ಲಿ ತಮ್ಮ ವೃತ್ತಿ ಜೀವನದಲ್ಲಿ ಸಾಕಷ್ಟು ಅಡ್ಡಿಗಳನ್ನು ಎದುರಿಸಬೇಕಾಯಿತು. ಇದರಿಂದ ನಿರಾಶೆಗೊಂಡರು. ತಮ್ಮ ಮಗ ಈ ದಾರಿಯಲ್ಲಿ ಹೋಗಲು ಕಾರ್ತಿಕ್ ತಂದೆ ಇಷ್ಟಪಡಲಿಲ್ಲ ಮತ್ತು ಇವರಿಗೆ ಸಣ್ಣ ವಯಸ್ಸಿನಲ್ಲೇ ಕಠಿಣ ತರಬೇತಿ ನೀಡಿದರು. ತಂದೆಯ ಕಾರ್ತಿಕ್ ಗೆ ಗಟ್ಟಿಯಾದ ಲೆದರ್ ಬಾಲ್ ಅನ್ನು ಅತ್ಯಂತ ವೇಗವಾಗಿ ಎಸುವುದರ ಮೂಲಕ ಅಭ್ಯಾಸಕ್ಕೆ ಸಹಾಯಮಾಡುತ್ತಿದ್ದರಿಂದ ಕಾರ್ತಿಕ್ ತನ್ನ ಯುವ ವಯಸ್ಸಿನಲ್ಲಿ ತನ್ನನ್ನು ತಾನು ಪರೀಕ್ಷಿಸಿ ಪ್ರತಿಫಲಿಸಿದರು. ಆರಂಭದಲ್ಲಿ ತಮಿಳುನಾಡಿನ ಯುವ ತಂಡದಲ್ಲಿ ಬ್ಯಾಟ್ಸ್‌ಮನ್ ಆಗಿ ಸೇರ್ಪಡೆಯಾದರು. ಆಗ ವಿಕೆಟ್ ಕಾಯ್ದುಕೊಳ್ಳುವುದನ್ನು ಕಲಿತರು. ಜತೆಗೆ ಉತ್ತಮ ಸಾಮರ್ಥ್ಯ ಹೊಂದಿರುವುದನ್ನು ರಾಬಿನ್ ಸಿಂಗ್ ಅವರಿಂದ ಪರಿಗಣಿಸಲ್ಪಟ್ಟರು.

ಕಾರ್ತಿಕ್ ಸ್ಥಿರವಾಗಿ ಯುವ ರಾಂಕಿಂಗ್ ಪಟ್ಟಿಯಲ್ಲಿ ಮೇಲೇರತೊಡಗಿದರು. ೧೯೯೯ರ ಪ್ರಾರಂಭದಲ್ಲಿ ೧೪ ವರ್ಷದೊಳಗಿನವರ ತಮಿಳುನಾಡು ತಂಡಕ್ಕೆ ಪ್ರಥಮವಾಗಿ ಆಯ್ಕೆಯಾದರು. ಮತ್ತು ಎರಡು ಅಂತಾರಾಜ್ಯ ಪಂದ್ಯಗಳಲ್ಲಿ ೭೮ ಮತ್ತು ೨೬ ರನ್ ಗಳಿಸಿದರು. ಮತ್ತು ಇವರನ್ನು ನವೆಂಬರ್ ನಲ್ಲಿ ೧೬ ವರ್ಷದೊಳಗಿನ ತಂಡಕ್ಕೆ ಭಡ್ತಿ ನೀಡಲಾಯಿತು. ಆಗಿನ್ನೂ ಇವರಿಗೆ ಹದಿನಾಲ್ಕೂವರೆ ವರ್ಷವಾಗಿತ್ತು. ೧೯೯೯-೨೦೦೦ನೇ ಇಸವಿ ಸಮಯದಲ್ಲಿ ೧೬ ವರ್ಷದೊಳಗಿನ ತಂಡವನ್ನು ಪ್ರತಿನಿಧಿಸುತ್ತಿರುವಾಗ, ೧೯ ವರ್ಷದೊಳಗಿನವರ ತಂಡಕ್ಕೆ ೨೦೦೦-೦೧ರಲ್ಲಿ ಭಡ್ತಿ ನೀಡಲಾಯಿತು. ಈ ಸಮಯದಲ್ಲಿ ಇರಿಗೆ ೧೫ ವರ್ಷ ೩ ತಿಂಗಳು ವರ್ಷ. ೧೬ ವರ್ಷದೊಳಗಿನ ತಂಡದ ಪ್ರದರ್ಶನದಲ್ಲಿ ೫೨ ರನ್ ಗಳಿಸಿ, ಸರಾಸರಿ ೧೦.೪೦ ಗಳಿಸಿದರು. ಮತ್ತು ಈ ವಯಸ್ಸಿನ ತಂಡದಲ್ಲಿ ಸಾಮರ್ಥ್ಯವನ್ನು ತೋರಿಸುತ್ತಿದ್ದರು. ಕಾರ್ತಿಕ್ ರ ಬೆಳವಣಿಗೆಯ ಪ್ರದರ್ಶನವು ಆಯ್ಕೆದಾರರ ಮೇಲೆ ಯಾವುದೇ ಪರಿಣಾಮ ಬೀರಲಿಲ್ಲ. ಇವರು ಒಟ್ಟು ಏಳು ಇನ್ನಿಂಗ್ಸ್ ನಲ್ಲಿ ೧೩೩ ರನ್ ಗಳಿಸುವುದರ ಮೂಲಕ ೨೨.೧೬ ಸರಾಸರಿ ರನ್ ಪಡೆದರು. ಇದಲ್ಲಿ ೩೯ ಅತಿ ಹೆಚ್ಚು ಪಡೆದ ರನ್ ಆಗಿತ್ತು. ಮತ್ತು ನವೆಂಬರ್ ನಲ್ಲಿ ೧೬ ವರ್ಷಗಳ ತಂಡಕ್ಕೆ ಹಿಂಭಡ್ತಿ ನೀಡಲಾಯಿತು. ಮತ್ತು ತಕ್ಷಣ ಎಚ್ಚೆತ್ತುಕೊಂಡ ಕಾರ್ತಿಕ್ ಕರ್ನಾಟಕ ತಂಡದ ವಿರುದ್ಧ ಮೊದಲ ಇನ್ನಿಂಗ್ಸ್ ನಲ್ಲಿ ೧೨೪ ರನ್ ಗಳಿಸಿದರು. ಈ ಅವಧಿಯಲ್ಲಿ ಮತ್ತೆ ಎರಡು ಅರ್ಧ ಶತಕವನ್ನೂ ಗಳಿಸಿದರು. ಇದರಲ್ಲಿ ಕೇರಳದ ವಿರುದ್ಧ ಗಳಿಸಿದ ೯೯ ರನ್ ಸಹ ಸೇರಿತ್ತು. ಕೊನೆಯಲ್ಲಿ ಕಾರ್ತಿಕ್ ಒಟ್ಟು ೩೬೭ ರನ್ ಗಳಿಸುವ ಮೂಲಕ ೫೨.೪೨ ಸರಾಸರಿಯನ್ನು ಈ ಅವಧಿಯಲ್ಲಿ ಗಳಿಸಿದರು.

೧೯ ವರ್ಷದೊಳಗಿನವರ ತಂಡದಲ್ಲಿ ಕಾರ್ತಿಕ್ ಪುನಃ ತಮ್ಮ ಸ್ಥಾನ ಪಡೆದರು. ಆಗ ಈ ಕೆಳಗಿನ ಕೆಲ ಪಂದ್ಯಗಳು ನಡೆದವು. ಗೋವಾ ವಿರುದ್ಧ ೧೫೦ ರನ್ ಗಳಿಸುವು ಮೂಲಕ ಆಟ ಪ್ರಾರಂಭಿಸಿದರು. ನಂತರ ಆಡಿದ ೮ ಪಂದ್ಯಗಳಲ್ಲಿ ಒಟ್ಟು ೩೧೪ ರನ್ ಗಳಿಸುವ ಮೂಲಕ ೪೬.೪೨ ಸರಾಸರಿ ಅಂಕ ಗಳಿಸಿದರು. ಇದರಿಂದ ಇವರನ್ನು ೨೨ ವರ್ಷದೊಳಗಿನ ತಂಡಕ್ಕೆ ಭಡ್ತಿ ನೀಡಲಾಯಿತು. ಇದರಲ್ಲಿ ಆಡಿದ ೫ ಪಂದ್ಯಗಳಲ್ಲಿ ೭೮ ರನ್ ಗಳಿಸುವ ಮೂಲಕ ೩೯ ಸರಾಸರಿ ಪಡೆದರು. ಇದರ ಪ್ರತಿಫಲವಾಗಿ ಕಾರ್ತಿಕ್ ದಕ್ಷಿಣ ವಲಯಕ್ಕೆ ಆಯ್ಕೆಯಾದರು. ಇದು ೧೯ ವರ್ಷದೊಳಗಿನವರ ವಲಯ ಮಟ್ಟದ ಸ್ಪರ್ಧೆಯಲ್ಲಿ ದೇಶದ ದಕ್ಷಿಣ ವಲಯವನ್ನು ಪ್ರತಿನಿಧಿಸುತ್ತದೆ. ಆದರೆ ಈ ಪಂದ್ಯಗಳಲ್ಲಿ ಬ್ಯಾಟಿಂಗ್ ನಲ್ಲಿ ವೈಫಲ್ಯ ಕಂಡರು. ಆಡಿದ ೩ ಇನ್ನಿಂಗ್ಸ್ ನಲ್ಲಿ ೦, ೧ ಮತ್ತು ೨ ರನ್ ಗಳಿಸಿದರು. ಏಪ್ರಿಲ್ ೨೦೦೨ರಲ್ಲಿ, ಪ್ರವಾಸಿ ಆಸ್ಟ್ರೇಲಿಯಾ ಕ್ರಿಕೆಟ್ ಅಕಾಡೆಮಿ ವಿರುದ್ಧದ ಪಂದ್ಯಕ್ಕೆ ಆಯ್ಕೆಯಾದರು. ಮತ್ತು ಇದರಲ್ಲಿ ಆಡಿದ ಎರಡು ಪಂದ್ಯದಲ್ಲಿ ೧೨೫ ರನ್ ಗಳಿಸಿದರು.

೨೦೦೨-೦೩ರ ಅವಧಿಯ ಕೊನೆಯ ಭಾಗದಲ್ಲಿ ನಂತರ ಹಿರಿಯರ ಆಯ್ಕೆ ಪ್ರಕ್ರಿಯೆಯಲ್ಲಿ ಪ್ರಭಾವ ಬೀರಿದರು. ೧೯ ವರ್ಷದೊಳಗಿನವ ತಮಿಳುನಾಡು ತಂಡದಲ್ಲಿ ಇವರ ಆರಂಭಿಕ ಪಂದ್ಯದದ ಅವಧಿಯಲ್ಲಿ ಗೋವಾ ವಿರುದ್ಧ ಇವರ ತಂಡ ಗಳಿಸಿದ್ದು ೩೯೨/೭, ಇದರಲ್ಲಿ ಇವರು ಗಳಿಸಿದ್ದು ೨೨೭ ರನ್ ಆಗಿದೆ. ಮತ್ತು ನಂತರದ ಹೈದ್ರಾಬಾದ್ ವಿರುದ್ಧದ ಪಂದ್ಯದಲ್ಲಿ ಮೊದಲ ಇನ್ನಿಂಗ್ಸ್ ನಲ್ಲಿ ಶೂನ್ಯ ಸಂಪಾದನೆ ಗಳಿಸಿದರು. ಆದರೆ ಎರಡನೇ ಇನ್ನಿಂಗ್ಸ್ ನಲ್ಲಿ ಔಟಾಗದೇ ೧೨೬ ರನ್ ಸಗಳಿಸಿದರು. ನಾಲ್ಕು ಇನ್ನಿಂಗ್ಸ್ ನಲ್ಲಿ ಇವರು ೩ ಶತಕವನ್ನು ದಾಖಲಿಸಿದರು. ಅದರಲ್ಲಿ ಆಂಧ್ರಪ್ರದೇಶ ವಿರುದ್ಧ ೨೩೫ ರನ್ ಸಿಡಿಸಿದ್ದರು. ಕ್ರಮೇಣ ಇವರ ಆಟದ ಸ್ಥಿರತೆ ಕಡಿಮೆಯಾಗುತ್ತಾ ಬಂದಿತು. ಮತ್ತು ಮುಂದಿನ ೬ ತಿಂಗಳಿನಲ್ಲಿ ಇವರು ಗಳಿಸಿದ್ದು ಕೇವಲ ೧೧೧ ರನ್ ಮಾತ್ರ. ಆದರೆ ಇಷ್ಟೆಲ್ಲಾ ಇದ್ದರೂ ಸಹ ಇವರನ್ನು ಸೀನಿಯರ್ ಟೀಮ್ ಗೆ ಪ್ರಥಮ ದರ್ಜೆ ಆಟಗಾರರಾಗಿ ರೂಪುಗೊಳ್ಳಲು ಕರೆಯಲಾಯಿತು.

ಆರಂಭಿಕ ವರ್ಷಗಳು
ಪ್ರಾರಂಭಿಕ ಅಂತಾರಾಷ್ಟ್ರೀಯ ವೃತ್ತಿಜೀವನ
ಪ್ರಥಮ ದರ್ಜೆಯ ಆರಂಭ
ಕ್ರಿಕೆಟ್ ಹೊರತಾಗಿ